**ԿԻՍԼԱՆԴԸ[[1]](#footnote-1) / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլմ ա, լըմ չի մի թագավեր, սրան ունենըմ ա իրեք տղա, սրա պուճուր տղեն կիսատ ա ըլմ, մի ղոլը ըլմ չի։

Օրերի մի օր թագավերը կանչըմ ա տղերանցը ասըմ ա.— Ես էսա կմեռնեմ, դուք կմնաք, ձեզ պահ եմ տալի. ամեն կռնի վրա կգնաք, համա էս կռնի վրա գնաք վեչ, էդ ճամփովը գնացողը եդ չի եկել։

Էդա թագավերը ասեց ու մեռավ, դրան առքով, փառքով վեր են ունում. անց ա կենըմ մի քանի ժամանակ։

Մեծ տղեն ասըմ ա.— Ես մի պետք ա փորձեմ, տենամ էն ճամփեն ի՞նչ ճամփա ա, վեր իմ հերը ասեց գնաք վեչ։ Սա բերըմ ա ճմփի պաշար շինըմ ու գնըմ ա հասնըմ մի տեղ, տենըմ ա ըտի մի չոբան վեչխար ա ըրցնըմ, էնքան շատ ա, վեր սուրվի տուտն ու պուճախը րևվըմ չի, ճամփեն էլ դրա միջին կորչըմ ա։

Մոտանըմ ա ասըմ ա.— Էս իմ վչխարնին, վեր կթեմ, լցնեմ էն ղազանը, թե մչև իմ իրեք հետ վեչխարի չորս կռնովը պտիտ գալը կրացիր խմես, ճամփեն իրան-իրան կգա աղաքդ, թե կրացիր վեչ, արդեն եդ դառ ու գնա ձեր տուն։

Սա մտիկ ա անըմ էդ հեյվարա պղնձին, մտիկ ա անըմ էդ վեչխարի սուրուին, ասըմ ա.— Պա՜հ, քու տերը մեռնի, էդքան վեչխարի կաթը կխմվի՜։

Սուս ու փուս բրախըմ ա ու եդ դառնըմ տուն գալի։

Միջնակ ախպերը ասըմ ա.— Հմել ես տեմ գնալ, դու կաց տանը։

Սա ձին նստըմ ա գալի ըլեդ էդ չոբանը պտահըմ ա իրան անհաշիվ վխչարի սուրուն հետը։

Ճամփեն հասնըմ ա վչխարի միջին կորչըմ ա, ասըմ ա.— Ա՛, չոբան, էս ճամփեն դորն ա։

Ասըմ ա.— Էս վեչխարս կթեմ, լցնեմ էն պղինձը, թե էնքան կաթը խմեցիր մչև իմ իրեք հետ վչխարի չորս կռնովը պտիտ գալը, ճամփեն իրան-իրան աչկիդ կրևա, թե հու կրացիր վեչ, սուս ու փուս եդ դառ, գնա ձեր տուն։

Ասըմ ա.— Լավ կլի, կթի տենամ։

Չոբանը յափնջին հանըմ ա, փթաթըմ չոմբախի կլխին, օդըմ պտտըմ ու հո՜, հո՜ անըմ, էդ սաղ վչխարնին շարվըմ են, իրար եդնա գալիս են պղնձի ղրաղին գյունգա ըլըմ, միջին իրանց-իրանց կթվըմ ու գնըմ, կաթը լցվըմ ա էդ պղինձը։

Թագավերի տղեն ըրմանըմ ա, թե. «Էս մի թիքա վախտումը էդ հեյվարա սուրու վեչխարը վենց կթվեց»։

Մոտանըմ ա պղնձին, տենըմ ա ի՜նչ պղինձ, սրա տերը մեռնի, մի անտակ զադ ա, ասըմ ա.— Է՜ քե մատաղ, էս վեր էս պղինձ ա, սրա միջի կաթը վեչ թե քու իրեք հետ վչխարիդ չորս կռնովը պտիտ գալով կխմվի, այլ իրեք հազար հետ էլ պտիտ գալով չի խմվիլ։

Սա էլ ա բրախըմ գալի տուն։

Կիսլանդը ասրմ ա.— Հմել ես տեմ գնալ։

Ախպերտինքը ասըմ են.— Ա՛յ ախպեր, մենք մեր հալովը գնացինք, կրացինք վեչ մի բան անենք, դու գնաս ինչ տես անիլ։

Ասըմ ա.— Բան չկա, թողեք ես էլ փորձեմ։

Սա մենակ չի գնըմ, զորք ա հվաքըմ, հեյվարա ղոշուն ա շինըմ ու գնըմ։

Գալիս ա հասնըմ ըլեդ էդ չոբանի կուշտը, չոբանին հարց ա տալի ճմփի մասին, չոբանը էլի նույն պատասխանն ա տալի։

Ասըմ ա.— Լավ, համաձայն եմ, կթի։

Կաթը կթիլ ա տալի, հլե չոբանը ղրաղ ա ըլըմ, սա հա ղոշունը քաշըմ ա էս պղնձի վրա, ամենքը մի սալդաթի կատիլով լցնըմ են, էլ զադ չի մնըմ։

Ասըմ ա.— Դե դուք ղրաղ ըլեք, ըրևաք վեչ։

Էդ մնացածի վրա յա ընգնըմ, սկսըմ խմիլը, հլե պրծնըմ ա, չոբանը գալիս ա կողքին կաղնըմ։

Ասըմ ա.— Էս մին, Կիսլանդ։

— Ի՞նչ մին,— ասըմ ա,— կարացի ոչ կաթ խմիլ, զադ չի ունեմ։

Չոբանը մտիկ ա անըմ տենմ սա խմել ա էլ զադ չիկա, մնըմ ա ըրմացած։

Մհել Կիսլանդը տենըմ ա երկնքովը մինը թռած գնըմ ա:

Ասըմ ա.— Ես Ծովինարն եմ Կիսլանդ, թե տղա ես, արի ինձ տար,— ու ճամփեն էլ բացվեց։

Սա ղոշունը քաշըմ ա էդ ճամփեն ու գնըմ, շատ ա գնըմ, թե քիչ, աստոծ ա գիդմ, ռաստ ա գալի մի հեյվարա սարի, տենըմ ա էդ սարը սաղ մրմոնջի[[2]](#footnote-2) թումբ ա, սար չի։ Էլ ուզում չի էդ մրմոնջներին տրորի, ղոշունը թեքմ ա սարի քմակովը, պատ տալի ու գնըմ։ Մին էլ տենըմ ա մրմոնջի թագավերը էկավ դրա առաջը, ասըմ ա.— Կիսլանդ, ես մրմոնջի Զարբաբ թագավերն եմ, եփ վեր դու տհե լավութին արիր, ուզեցիր վեչ մեզ վնաս տաս, քու ճամփեն փոխեցիր, դժարացրիր։ Մենք էլ քեզ լավութին կանենք, եփ տեղդ նեղ կլի, իմ անըմը կտաս, ես քեզ օգնութին կգամ։

Կիսլանդն էլ մտկըմ ասըմ ա.— Մորմոնջը ինչ ա, վեր ինձ ինչ օգնութին գա։

Ըտիան իրան ճամփեն շարունակըմ ա գալիս ա դեմ ըլմ մի ձորի, տենըմ ա էդ ձորը լիքը սատանա իրանց ճուտերովը, սա դրանց էլ չի վնաս տալի, ըլեդ սրանց թագավերն ա սրան շնորհակալ ըլըմ ու էրկու մազ ա տալի, ասըմ ա.— Ա՛ռ, տեղդ նեղ ընգնի թե չէ, ինձ օգնութին կկանչես։

Ըտիան սա ճամփա յա ընկնըմ զըմփ, զըմփ, զըմփ, զըմփ ձորերովը գալիս ա, դուս գալի մի սարի գլուխ։

Տենըմ ա հրես մի էն տեսակ մեծ ապարանք կա, վեր էլ ասիլու չի, վեչ ուտես, վեչ խմես, էդ ապարանքին մտիկ անես։

Ասըմ ա.— Սա, որ դրսի կռնիցը էսքան գեղեցիկ ա, բա միջի կռնիցը ինչքան գեղեցիկ կլի, վեր ինչ ուզըմ ա ըլի, պետք ա գնամ տենամ։ Գնըմ ա դռները բացըմ մտնըմ մեջը, տենըմ ա Ծովինարը ըտի, կողքին էլ մի վիշապ քնած։

Ծովինարը ասըմ ա.— Եկա՞ր, Կիսլանդ։

Ասըմ ա.— Հա՛։

Ասըմ ա.— Լավ արիր, որ էկար, բայց շատերն են էկել գլխնին թողել ըստի, իննասուն իննը եկել ա, մինը եդ չի գնացել, եթե քունն էլ կտրեն, հարիրը կթմամի։ Լավ կլի թողես գնաս, քանի քնած ա, քեզ բան տի հրցնիլ, թե կրացիր վեչ, քու գլուխն էլ տի կտրիլ։

Կիսլանդը ասըմ ա.— Ես դրանցից ընչով եմ ավել, վեր դրանց գլուխը կտրել ա, թե կարա, թող իմն էլ կտրի։

Ըտի ճամփա յա պահըմ մինչևը վիշապը վեր ա կենըմ ասըմ ա.— Ինչի՞ ես եկել։

Ասըմ ա.— Եկել եմ Ծովինարին տանեմ։

Վիշապը ասըմ ա.— Շատ շատերն են եկել, գործ եմ տվել, կրացել չեն անեն, գլխնին կտրել եմ, քեզ էլ տեմ էն գործը տալ, թե կրացիր, էդ ա Ծովինարին կտանես, թե հո չէ, քու գլուխն էլ տեմ կտրիլ։

Ասըմ ա.— Լա՛վ։

Բերըմ ա հեյվարա կազարմա ցորեն շհանց տալի, խառնած ա ավազի հետ, մի կազարմա էլ բուրթ, ասըմ ա.— Էրկու օրըմ կրացիր էս ցորենը ավազիցը ջկես, բուրթն էլ մանես, Ծովինարը քեզ հալալ, թե հու չէ, գլուխդ ինձ ես բախշըմ։

Վիշապը գնըմ ա թե չէ, Կիսլանդը ասըմ ա.— Հե՜յ Զարբաբ թագավեր, դուս արի, տեղս նեղ ա։

Մեկ էլ տենըմ ա Զարբաբ թագավերը էկավ, ասըմ ա.— Էդ ի՞նչ ա ըլել։

Ասըմ ա.— Պետք ա էս ցորենը ղմիցը ջկես։

Ասըմ ա.— Վայե՜, ես էլ ասեցի մեծ բան էս խնդրըմ, էս հու էրկու սհաթեն բան ա։

Մհել ասըմ ա.— Հե՜յ ստանի թագավեր, տեղս նեղ ա, դուս արի, հասի։

Մեկ էլ տենըմ ա սըտանի թագավերը վազեվազ էկավ, ասըմ ա.— Ի՞նչ ա ըլել։

Բերըմ ա բուրթը շանց ա տալի, ասըմ ա.— Պետք ա էս բուրթը գշերս մանեք պրծնեք։

Ասըմ ա.— Վայե՜, ես էլ ասեցի կարգին գործ կա, էդ հու մի ժամվա բան ա։

Սհանք մի ժամվա միջին ցորենն են ղմիցը ջկըմ, նրանք էլ բուրդն են գզըմ մանըմ, տալի Կիսլանդին։

Կիսլանդը ըռավետը գալիս ա ասըմ.— Պատրաստ ա։

Վիշապը ըրմանըմ ա։

Ասըմ ա.— Դե հմի էլ մենք պետք ա կռվենք։

Կիսլանդը ասըմ ա.— Կռվենք։

Թրերը վեր են ունում, դուս գալի մեյդան։

Ուշաբը ասըմ ա.— Առաջ ես տեմ խփիլ։

Ասըմ ա.— Լավ կլի։

Հլե վրա յա բերըմ, վեր սրա գլուխը թռցնի, սա ծուլ ա ըլըմ էն կռանը կաղնըմ։

Ասըմ ա.— Դե հմի էլ ես եմ խփըմ։

Ասըմ ա.— Լա՛վ։

Վեր գնում գալիս ա սրան թրով մհետ խփըմ ա, սա մեշտեղիցը էրկու հալալ կես ա ըլըմ։

Ուշաբը ասըմ ա.— Մհետ էլ արի։

Ասըմ ա.— Չէ՜, իմ նանը ինձ մհետ ա բերել, մի քեզ թափ տու։

Սա թափ ա տալի թե չէ, մի կեսը մի կուռն ա ընգնըմ, մի կեսն էլ մի։

Էս վիշապի հարստութինը բարձըմ ա ձիերին, Ծովինարին վեր ունըմ, գալի իրան հոր երկիրը։ Օխտը օր, օխտը քշեր ուտըմ-խմըմ քեփ են անըմ։ Նհանք հասնըմ են իրանց մուրազին, դուք էլ հասնեք ձեր մուրազին։

Ըստանից իրեք խնձոր վեր ընգավ՝ մինը հեքիաթ ասողին, մինը գրողին, մինն էլ անգաճ դնողներին։

1. Կիսատ, թերի—Ծ. Ա.: [↑](#footnote-ref-1)
2. Մրջյուն—Ծ. Թ.: [↑](#footnote-ref-2)